આ અંગે મળતી માહિતી અનુસાર કડોદરા પ્રિયંકા ગ્રીન સિટી ખાતે રહેતા અને મૂળ યુ.પીના રાયબરેલી જિલ્લાના બેહિકોર ગામના સંતોષકુમાર ભગીતિપ્રસાદ નાઓ મંગળવારના રોજ કડોદરા ખાતે આવેલ બેન્ક ઓફ બરોડામાં તેમના પિતાજીના એકાઉન્ટમાં 10 હજાર રૂપિયા જમા કરાવવા ગયા હતા. ત્યારે બે અજાણ્યા શખ્સો તેમની પાસ આવીને ઊભા હતા અને જણાવ્યુ હતું કે અમારી પાસે 1.40 લાખ રૂપિયા બે નંબરના છે મારા એકાઉન્ટમાં પૈસા જમા કરાવવાના છે 10 હજાર રૂપિયા તને આપી દેશું તેવું જણાવી લાલચ આપી સંતોષકુમારને ઓફિસની બહાર લઈ ગયા હતા ત્યારબાદ બેન્કની સામે આવેલ રોડની બાજુમાં લઈ ગયા હતા સંતોષ પાસે 10 હજાર રૂપિયા લઈ એક વ્યક્તિએ કમરના ભાગે પેન્ટમાં પૈસાનું બંડલ નાંખી દીધેલ અને જણાવ્યુ હતું કે અત્યારે જોતો નહીં ત્યારબાદ સંતોષને બનેકમાં મૂકી જવાનું કહી ત્યાંથી રિક્ષામાં બેસી ભાગી છૂટ્યા હતા નોટનું બંડલ જોતાં લાલ રૂમાલમાં કાગળની ગડ્ડી હતી. જે અંગે તેમણે કડોદરા જી.આઈ.ડી.સી પોલીસ સ્ટેશનમાં ફરિયાદ નોંધાવી છે.